CELEX: 62019TA0344
Language: el
Date: 2021-09-29 00:00:00
Title: Συνεκδικασθείσες υποθέσεις T-344/19 και 356/19: Απόφαση του Γενικού Δικαστηρίου της 29ης Σεπτεμβρίου 2021 — Front Polisario κατά Συμβουλίου (Εξωτερικές σχέσεις – Διεθνείς συμφωνίες – Ευρωμεσογειακή συμφωνία σύνδεσης ΕΚ-Μαρόκου – Συμφωνία σύμπραξης στον τομέα της βιώσιμης αλιείας μεταξύ της Ένωσης και του Μαρόκου – Πρωτόκολλο εφαρμογής της συμφωνίας σύμπραξης – Ανταλλαγή επιστολών που συνοδεύουν τη συμφωνία σύμπραξης – Απόφαση περί σύναψης – Κανονισμός για την κατανομή των αλιευτικών δυνατοτήτων μεταξύ των κρατών μελών – Προσφυγή ακυρώσεως – Παραδεκτό – Ικανότητα διαδίκου – Άμεσος επηρεασμός – Ατομικός επηρεασμός – Εδαφικό πεδίο εφαρμογής – Αρμοδιότητα – Ερμηνεία του διεθνούς δικαίου στην οποία προέβη το Δικαστήριο – Αρχή της αυτοδιάθεσης – Αρχή του σχετικού αποτελέσματος των συνθηκών – Δυνατότητα επίκλησης – Έννοια της συγκατάθεσης – Εφαρμογή – Εξουσία εκτίμησης – Όρια – Διατήρηση των αποτελεσμάτων της προσβαλλόμενης απόφασης)

6.12.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 490/31
            
         
      Απόφαση του Γενικού Δικαστηρίου της 29ης Σεπτεμβρίου 2021 — Front Polisario κατά Συμβουλίου
      (Συνεκδικασθείσες υποθέσεις T-344/19 και 356/19) (1)
      
      (Εξωτερικές σχέσεις - Διεθνείς συμφωνίες - Ευρωμεσογειακή συμφωνία σύνδεσης ΕΚ-Μαρόκου - Συμφωνία σύμπραξης στον τομέα της βιώσιμης αλιείας μεταξύ της Ένωσης και του Μαρόκου - Πρωτόκολλο εφαρμογής της συμφωνίας σύμπραξης - Ανταλλαγή επιστολών που συνοδεύουν τη συμφωνία σύμπραξης - Απόφαση περί σύναψης - Κανονισμός για την κατανομή των αλιευτικών δυνατοτήτων μεταξύ των κρατών μελών - Προσφυγή ακυρώσεως - Παραδεκτό - Ικανότητα διαδίκου - Άμεσος επηρεασμός - Ατομικός επηρεασμός - Εδαφικό πεδίο εφαρμογής - Αρμοδιότητα - Ερμηνεία του διεθνούς δικαίου στην οποία προέβη το Δικαστήριο - Αρχή της αυτοδιάθεσης - Αρχή του σχετικού αποτελέσματος των συνθηκών - Δυνατότητα επίκλησης - Έννοια της συγκατάθεσης - Εφαρμογή - Εξουσία εκτίμησης - Όρια - Διατήρηση των αποτελεσμάτων της προσβαλλόμενης απόφασης)
      (2021/C 490/33)
      Γλώσσα διαδικασίας: η γαλλική
      
         Διάδικοι
      
      
         Προσφεύγον: Front populaire pour la libération de la Saguia el-Hamra et du Rio de oro (Front Polisario) (εκπρόσωπος: G. Devers, δικηγόρος)
      
         Καθού: Συμβούλιο της Ευρωπαϊκής Ένωσης (εκπρόσωποι: F. Naert, P. Plaza García και V. Piessevaux)
      
         Παρεμβαίνον υπέρ του καθού στις υποθέσεις T-344/19 και T-356/19: Βασίλειο της ισπανίας (εκπρόσωπος: S. Centeno Huerta)
      
         Παρεμβαίνουσα υπέρ του καθού στις υποθέσεις T-344/19 και T-356/19: Γαλλική Δημοκρατία (εκπρόσωποι: A.-L. Desjonquères, C. Mosser, J.-L. Carré και T. Stéhelin)
      
         Παρεμβαίνουσα υπέρ του καθού στις υποθέσεις T-344/19 και T-356/19: Ευρωπαϊκή Επιτροπή (εκπρόσωποι: F. Castillo de la Torre, A. Bouquet και A. Stobiecka-Kuik)
      
         Παρεμβαίνοντα υπέρ του καθού στην υπόθεση T-344/19: Chambre des pêches maritimes de la Méditerranée (Ταγγέρη, Μαρόκο), Chambre des pêches maritimes de l’Atlantique Nord (Καζαμπλάνκα, Μαρόκο), Chambre des pêches maritimes de l’Atlantique Centre (Αγαδίρ, Μαρόκο), Chambre des pêches maritimes de l’Atlantique Sud (Dakhla, Δυτική Σαχάρα) (εκπρόσωποι: G. Forwood, N. Colin και A. Hublet, δικηγόροι)
      
         Αντικείμενο
      
      Στην υπόθεση T-344/19, προσφυγή δυνάμει του άρθρου 263 ΣΛΕΕ με αίτημα την ακύρωση της απόφασης (ΕΕ) 2019/441 του Συμβουλίου, της 4ης Μαρτίου 2019, για τη σύναψη της συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και του Βασιλείου του Μαρόκου, του πρωτοκόλλου εφαρμογής της, καθώς και της ανταλλαγής επιστολών που συνοδεύουν τη συμφωνία (ΕΕ 2019, L 77, σ. 4), και, στην υπόθεση T-356/19, προσφυγή δυνάμει του άρθρου 263 ΣΛΕΕ με αίτημα την ακύρωση του κανονισμού (EE) 2019/440 του Συμβουλίου, της 29ης Νοεμβρίου 2018, για την κατανομή των αλιευτικών δυνατοτήτων βάσει της συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και του Βασιλείου του Μαρόκου και του πρωτοκόλλου εφαρμογής της (ΕΕ 2019, L 77, σ. 1).
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση (ΕΕ) 2019/441 του Συμβουλίου, της 4ης Μαρτίου 2019, για τη σύναψη της συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και του Βασιλείου του Μαρόκου, του πρωτοκόλλου εφαρμογής της, καθώς και της ανταλλαγής επιστολών που συνοδεύουν τη συμφωνία.
               
            
                  2)
               
               
                  Διατηρεί σε ισχύ τα αποτελέσματα της απόφασης 2019/441 για χρονικό διάστημα που δεν μπορεί να υπερβεί την προθεσμία του άρθρου 56, πρώτο εδάφιο, του Οργανισμού του Δικαστηρίου της Ευρωπαϊκής Ένωσης ή, εάν ασκηθεί αναίρεση εντός της προθεσμίας αυτής, μέχρι την έκδοση της απόφασης του Δικαστηρίου επί της εν λόγω αιτήσεως αναιρέσεως.
               
            
                  3)
               
               
                  Απορρίπτει την προσφυγή στην υπόθεση T-356/19.
               
            
                  4)
               
               
                  Το Συμβούλιο της Ευρωπαϊκής Ένωσης φέρει, πέραν των δικαστικών εξόδων του, και τα δικαστικά έξοδα του Front populaire pour la libération de la Saguia el-Hamra et du Rio de oro (Front Polisario) στην υπόθεση T-344/19.
               
            
                  5)
               
               
                  Το Front Polisario φέρει, πέραν των δικαστικών εξόδων του, και τα δικαστικά έξοδα του Συμβουλίου στην υπόθεση T-356/19.
               
            
                  6)
               
               
                  Το Βασίλειο της Ισπανίας, η Γαλλική Δημοκρατία και η Ευρωπαϊκή Επιτροπή φέρουν τα δικαστικά έξοδά τους.
               
            
                  7)
               
               
                  Το Chambre des pêches maritimes de la Méditerranée, το Chambre des pêches maritimes de l’Atlantique Nord, το Chambre des pêches maritimes de l’Atlantique Centre και το Chambre des pêches maritimes de l’Atlantique Sud φέρουν τα δικαστικά έξοδά τους στην υπόθεση T-344/19.
               
            
         (1)  EE C 270 της 12.8.2019.